టంబ్లింగ్ పాస్, డిస్‌మౌంట్ లేదా వాల్ట్ విభాగాలలో మొదట టేకాఫ్, ఫ్లైట్ తర్వాత చివరగా నేలమీదకు దిగడము (లాండింగ్) ఉంటుంది.. దిగడము అనునది చాలా క్లిష్టమైన ప్రక్రియ. ఇది క్రీడాకారుడి నైపుణ్యమునకు, అతడి ప్రదర్శన మూల్యాంకనకు అత్యంత ప్రధానమైనది. సరిగ్గా ప్రదర్శించని ఎడల ఈ ప్రక్రియలో క్రీడాకారులు గాయపడే అవకాశం కూడా ఎక్కువగా ఉంటుంది.ఈ గాయాలు సాధారణంగా శరీర దిగువ అంచులైన మృదులాస్థి, కీళ్ళ సంధులు, ఎముకలలో పగుళ్ళు లాంటివి. క్రీడాకారులు ఇలాంటి గాయాలబారిన పడకుండా అత్యున్నత స్కోరును సాధించవలెనంటే ప్రదర్శన సమయంలో క్రీడాకారులు అత్యున్నత నైపుణ్యతతో తమ అంశాలను ప్రదర్శించవలసి ఉంటుంది. ప్రదర్శనలో చివరి భాగమైన లాండింగ్ దశను సురక్షితంగా రెండు పాదాలు ఒకే సమయంలో భూమిని తాకించడం ద్వారా సాధించవచ్చు. జిమ్నాస్టిక్స్ లో విజయవంతమైన ల్యాండింగ్ ఒక సున్నిత ప్రక్రియగా చెప్పబడినది. దీని అర్థం మోకాలి, హిప్ జాయింట్లు 63 డిగ్రీలు కంటే ఎక్కువగా వంచబడి నేలమీదికి దిగడము.
ఎక్కువ సమయం చేసే ప్రదర్శనలో క్రీడాకారుడు నేలమీదికి దిగేటపుడు అధిక క్షితిజ లంబ ప్రతికూల బలం అవసరమవుతుంది( vertical ground reaction force). ఈ ప్రతికూల బలాన్ని క్రీడాకారుడు అధిగమించవలసి ఉంటుంది. ఇందుకు క్రీడాకారుడికి తగినంత కండర బలం అవసరమవుతుంది. ఇది క్రీడాకారుడి దీర్ఘ, కోణీయ వేగాన్ని ప్రభావితం చేస్తుంది. ఇదే కాకుండా నేలమీదికి దిగడానికి తీసుకొనే సమయం కూడా క్రీడాకారుడి దీర్ఘ, కోణీయ వేగాన్ని ప్రభావితం చేసే అంశాలలో ఒకటి. ఈ ప్రభావం నుండి బయటికి రావడానికి క్రీడాకారుడికి ఉన్న అవకాశం ఏమనగా నేల మీదికి దిగడానికి తీసుకొనే సమయాన్ని పెంచుకోవడం. ఈ ప్రక్రియను సాధన ద్వారా జిమ్నాస్టిక్ క్రీడాకారులు మెరుగు పరుచుకోవచ్చు. తమ తుంటి భాగము, మోకాలు, చీలమండ ల మధ్య అంతరాన్ని తమకు వీలైనంత ఎక్కువగా పెంచడము ద్వారా ఈ ప్రక్రియ పై పట్టు సాధించవచ్చు.

టంబ్లింగ్ పాస్, అవరోహణం లేదా వాల్ట్ అంశాలలో విన్యాసాలను ముగించి నేలమీదకు వాలే అంశము తుది అంకము. ఇందులో జిమ్నాస్టు తన విన్యాసాలను ప్రదర్శించి దానిని క్రమబద్దముగా ముగించి ఒక లయలో గాలిలో నుండి పల్టీలు కొడుతూ నేలమీద వాలతాడు.. ప్రదర్శనను విజయవంతంగా ముగించి మంచి స్కోరు సాధించడంలో ఈ చివరి ప్రక్రియ మికీలి కీలకమైనది. ఇందులో ఏమాత్రం అజాగ్రత్త వహించినా అది ప్రదర్శనపై తీవ్ర ప్రభావం చూపుతుంది. దీనితో పాటు జిమ్నాస్ట్ తీవ్రగాయాల పాలై కొన్ని సార్లు ప్రాణాలకే ప్రమాదం వాటిల్లవచ్చు. జిమ్నాస్టు సరైన పరిణామంలో శక్తిని విడుదల చేయకుండా జాప్యము చేయునపుడు సోమర్‌సాల్ట్ అంశంలో తీవ్ర గాయాలు పాలవ్వడానికి అవకాశాలు ఉంటాయి.ఈ గాయాలు సాధారణంగా దిగువ అంత్య భాగాల వద్ద సంభవిస్తాయి. ఉదాహరణకు : మృదులాస్థి గాయాలు, స్నాయువు వద్ద బెణకడం, ఎముకలకు గాయాలు / పగుళ్లు. ఇటువంటి గాయాల బారిన పడకుండా ఉండుటకు, అత్యుత్తమ ప్రదర్శనలతో మంచి స్కోరు సాధించడానికి జిమ్నాస్టు సరైన విధానము అవలంభించి ఈ చివరి అంశాన్ని పూర్తిచేయవలసి ఉంటుంది.

పురుషుల రిధమిక్ జిమ్నాస్టిక్స్
త్రాడు ఎక్కుట
ఏరోబిక్ జిమ్నాస్టిక్స్
దిగడము (లాండింగ్)